CELEX: 32000R1649
Language: hr
Date: 2000-07-25 00:00:00
Title: Uredba Komisije (EZ) br. 1649/2000 od 25. srpnja 2000. o odobravanju posebnih režima Republici Moldovi s ciljem poticanja zaštite radničkih prava

02/Sv. 021
            
            
               HR
            
            
               Službeni list Europske unije
            
            
               86
            
         32000R1649
   
               L 189/13
            
            
               SLUŽBENI LIST EUROPSKE UNIJE
            
            
               25.07.2000.
            
         
      UREDBA KOMISIJE (EZ) br. 1649/2000
   od 25. srpnja 2000.
   o odobravanju posebnih režima Republici Moldovi s ciljem poticanja zaštite radničkih prava
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 2820/98 od 21. prosinca 1998. o primjeni višegodišnjeg sustava općih carinskih povlastica za razdoblje od 1. srpnja 1999. do 31. prosinca 2001. (1), kako je zadnje izmijenjena Uredbom Komisije (EZ) br. 1310/2000 (2), a posebno njezin članak 13. stavak 1.,
   budući da:
   
               (1)
            
            
               U glavi II. odjeljku 2. Uredbe (EZ) br. 2820/98 predviđa se mogućnost odobravanja posebnih režima s ciljem poticanja zaštite radničkih prava.
            
         
               (2)
            
            
               11. veljače 1999. Republika Moldova je podnijela zahtjev za primjenu tih režima, navodeći informacije i preuzimajući obveze iz članka 11. stavka 1. spomenute uredbe.
            
         
               (3)
            
            
               Komisija je u skladu s člankom 11. stavkom 2. objavila obavijest (3) o podnesenom zahtjevu Republike Moldove.
            
         
               (4)
            
            
               Određene zainteresirane strane obznanile su svoje primjedbe Komisiji.
            
         
               (5)
            
            
               Zahtjev je ispitan u skladu s člankom 12. spomenute uredbe.
            
         
               (6)
            
            
               Domaće zakonodavstvo Republike Moldove obuhvaća u bitnim crtama norme predviđene Konvencijama Međunarodne organizacije rada (ILO) br. 87, 98 i 138.
            
         
               (7)
            
            
               Ispitivanje koje je provela Komisija pokazalo je da su moldovske vlasti poduzele mjere potrebne za učinkovitu primjenu i praćenje tih odredaba.
            
         
               (8)
            
            
               Republika Moldova obvezala se osigurati učinkovitu primjenu i kontrolu posebnih režima te upravnu suradnju iz članka 14. spomenute uredbe.
            
         
               (9)
            
            
               Na temelju zaprimljenih primjedaba i nalaza ispitivanja zahtjev treba odobriti.
            
         
               (10)
            
            
               Mjere propisane u ovoj Uredbi u skladu s mišljenjem Odbora iz članka 31. spomenute Uredbe,
            
         DONIJELA JE OVU UREDBU:
   Članak 1.
   1.   Republici Moldovi odobravaju se posebni režimi s ciljem poticanja zaštite radničkih prava iz članka 11. Uredbe (EZ) br. 2820/98.
   2.   Na proizvode iz Priloga I. spomenutoj Uredbi primjenjuju se posebni režimi pod uvjetima navedenim u njezinom članku 14.
   3.   Carina Zajedničke carinske tarife koja se primjenjuje na dotične proizvode umanjit će se u skladu s odredbama članka 10. spomenute Uredbe.
   Članak 2.
   Ova Uredba stupa na snagu prvog dana trećeg mjeseca od objave u Službenom listu Europskih zajednica.
   
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 25. srpnja 2000.
      
         
            Za Komisiju
         
         Pascal LAMY
         
         
            Član Komisije
         
      
   
   
      (1)  SL L 357, 30.12.1998., str. 1.
   
      (2)  SL L 148, 22.6.2000., str. 28.
   
      (3)  SL C 176, 22.6.1999., str. 13.